**ΝΟΜΟΣΧΕΔΙΟ ME TΙΤΛΟ:**

**Ο ΠΕΡΙ ΤΗΣ ΙΔΡΥΣΗΣ ΥΦΥΠΟΥΡΓΕΙΟΥ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΠΕΡΙ ΣΥΝΑΦΩΝ ΘΕΜΑΤΩΝ (ΤΡΟΠΟΠΟΙΗΤΙΚΟΣ) ΝΟΜΟΣ ΤΟΥ 2022**

|  |  |
| --- | --- |
|  | Η Βουλή των Αντιπροσώπων ψηφίζει ως ακολούθως: |
| Συνοπτικός τίτλος.  89 (Ι) του 2021. | 1. Ο παρών Νόμος θα αναφέρεται ως ο περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων (Τροποποιητικός) Νόμος του 2022, και θα διαβάζεται μαζί με τον περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Νόμο (που στο εξής θα αναφέρεται ως ο «βασικός νόμος»), και ο βασικός νόμος και ο παρών Νόμος θα αναφέρονται μαζί ως οι περί της Ίδρυσης Υφυπουργείου Κοινωνικής Πρόνοιας και περί Συναφών Θεμάτων Συναφών Θεμάτων Νόμοι του 2021 και 2022. |
|  |  |
| Τροποποίηση του άρθρου 14 του βασικού νόμου.  109(Ι) του 2014  135(Ι) του 2014  173(Ι) του 2014  195(I) του 2014  3(I) του 2015  118(I) του 2015  36(I) του 2017  114(I) του 2017  2(I) του 2018  135(I) του 2019  164(I) του 2019  23(I) του 2020.  167(I) του 2002  22(I) του 2003  57(I) του 2003  136(I) του 2007  194(I) του 2007  55(I) του 2010  189(I) του 2011  180(Ι) του 2012  175(Ι) του 2014  177(I) του 2015  118(I) του 2017. | 1. Το άρθρο 14 του βασικού νόμου τροποποιείται, με την προσθήκη, αμέσως μετά το εδάφιο (5) αυτού, των ακόλουθων νέων εδαφίων (6) και (7):   «(6) Από την ημερομηνία έκδοση της απόφασης του Υπουργικού Συμβουλίου σύμφωνα με τις διατάξεις του άρθρου 12, οι διατάξεις των εδαφίων (1) έως (5) του παρόντος άρθρου, εφαρμόζονται στο Τμήμα Κοινωνικής Ενσωμάτωσης Ατόμων με Αναπηρία και στους επηρεαζόμενους υπαλλήλους οι οποίοι μεταφέρονται στο Υφυπουργείο καθώς και επί της αρμοδιότητας εξέτασης επιδομάτων βάσει της οικείας νομοθεσίας περί επιδομάτων, η οποία αρμοδιότητα, μεταφέρεται στο Υφυπουργείο:  (7) Επιπρόσθετα των όσων αναφέρονται στο εδάφιο (6), από την ημερομηνία έκδοσης της απόφασης του Υπουργικού Συμβουλίου σύμφωνα με τις διατάξεις του άρθρου 12, όπου στον περί Ελάχιστου Εγγυημένου Εισοδήματος και Γενικότερα περί Κοινωνικών Παροχών Νόμο και στον περί Παροχής Επιδόματος Τέκνου Νόμο, γίνεται αναφορά στον Υπουργό Εργασίας Πρόνοιας και Κοινωνικών Ασφαλίσεων, λογίζεται ως αναφορά στον Υφυπουργό Κοινωνικής Πρόνοιας παρά τω Προέδρω και όπου γίνεται αναφορά στον Γενικό Διευθυντή του Υπουργείου Εργασίας Πρόνοιας και Κοινωνικών Ασφαλίσεων, λογίζεται ως αναφορά στον Γενικό Διευθυντή του Υφυπουργείου Κοινωνικής Πρόνοιας.». |